OzLabs/hebrew-wiki-articles huggingface dataset:
יהושע אברהם קריספין

חתימת ר' יהושע אברהם קריספין
הרב יהושע (יאושע) אברהם קריספין (? - ט"ו בתמוז ה'תרט"ו, 1855) היה רב, פרשן, דיין, פוסק, וחכם באשי באזמיר.

== תולדותיו ==
למד בישיבת בית יעקב רבי יחד עם הפרד"ס, הרב חיים יאודה אברהם (מחבר ספר אחי וראש) ועוד. כיהן כ-18 שנה בתפקיד דיין באזמיר, בחלקן יחד עם הרב חיים פאלאג'י. נתמנה בשנת תר"ז (1847) לחכם באשי באזמיר.<ref>חיים גרבר ויעקב ברנאי, יהודי איזמיר במאה התשע־עשרה, ירושלים תשמ"ה, עמ' 23-21.</ref> שכל שני בנים ובת שהייתה מעוברת בחייו. שמו המקורי הוא אברהם, והשם יהושע נוסף לו בעקבות מחלתו. היה בקשרי תורה עם הרב חיים דוד חזן.<ref>נדיב לב, אבן העזר, סימן י"א</ref>

רצה מאוד לעלות ארצה, אך לא עלה בידו בעקבות קשיים כספיים וסיבות נוספות, ולכן שלח להביא לו מעפר ארץ ישראל, וציווה לבניו שיכסוהו בעפר זה בעת קבורתו, וכך עשו.

=== פטירתו ===
נפטר בט"ו בתמוז התרט"ו. בצוואתו כתב שלא יספידוהו, בניגוד למנהג הרווח באזמיר בו מניחים את ארונו של 'מרביץ התורה' לבית הכנסת ושם דורש רב בהספדו ולאחר מכן מוליכים אותו לבית הקברות, שם נספד בשנית, וכן בכל שבעת ימי האבלות בביתו, וכן מקדישים לו את דרשות ארבע שבתות, וביום השנה ובתשלום י"ב חודש. השאלה הגיעה לפתחו של רבי חיים פאלאג'י, שפסק לדרוש את שתי הדרשות הראשונות משום כבוד החיים, וכך נעשה כשהוא עצמו דרש בבית הכנסת לפני הארון, אך את ההספד השני מנעו ממנו לומר ילדיו של רבי אברהם.<ref>שו"ת חיים ביד סימן ק"ה</ref> על מצבתו נכתב: "עטרת ראשינו מורינו ורבינו מר קשישא כמוהר"ר יהושע אברהם קריספין זלה"ה בעל ספר אברהם במחזה".<ref>מצבות רבני וחכמי אזמיר, בתוך: א' פריימן, ענייני שבתי צבי, ברלין תרע"ג, אות פ"ה, עמ' 149. </ref>

== צאצאיו ==
* הרב אהרן קריספין, שנפטר בשנת תרי"ד בחיי אביו. מחבר הספר "בית אהרן" (איזמיר תרכ"ג).
* רבי יום טוב קריספין, נפטר בשנת תרמ"ט. מחבר הספרים "בן אברהם" (איזמיר תרל"ה) ובגדי יום טוב, שני כרכים (איזמיר תרל"ד-תרמ"ז).
* הרב יצחק קריספין, נפטר בשנת תר"ס בערך. מחבר ספר "שמו יצחק" (איזמיר תרנ"ג) ורבו המובהק של רבי חיים הלוי, רבה של מילאס.<ref>שפתי ישנים, מכון שובי נפשי, גיליון 56, הערה י״ג</ref>
* הרב שמואל קריספין, שנפטר בשנת תקצ"ב בחיי אביו. מחבר ספר "משק ביתי" (שאלוניקי תקצ"ו).
* בתו מרים המכונה קאדין, נישאה לרב בנימין רודיטי בשנת תקפ"ה.<ref>אברהם במחזה, דרוש ד לנישואין</ref> נפטרה בחיי אביה, בשנת תקצ"ב.
* בתו לאה נישאה לרב חיים בנימין פונטרימולי, מחבר ספר פתח הדביר. נפטרה בשנת תקמ"ג.
* ג'ויה, נישאה לבן-ציון רודיטי, נפטרה בשנת תרע"ד.
* רבקה.

== חיבוריו ==
* אברהם במחזה (אזמיר תרכ"ט) - דרושים להספדים, לשבת הלבשה, שבת זכור, שבת הגדול, שבת כלה, שבת תשובה, אור לי"ד ולנישואין.
* וישב אברהם (אזמיר תרנ"ג) - שו"ת וחידושים על הש"ס על סדר הא'-ב'. בסוף הספר נדפסו חידושים מבן המחבר, הרב יצחק ונקראו שמו יצחק.
* שיטה על מסכת מגילה (כת"י)

==קישורים חיצוניים==
* 
* 

== הערות שוליים ==

קטגוריה:רבנים: אחרונים
קטגוריה:איזמיר: רבנים
קטגוריה:רבנים טורקים
קטגוריה:מחברי ספרי דרוש
קטגוריה:האימפריה העות'מאנית: רבנים
קטגוריה:מחברי ספרי שו"ת
קטגוריה:ישיבת בית יעקב רבי (איזמיר)
קטגוריה:נפטרים ב-1855
רמת אלמוגי (חיפה)

רמת אלמוגי היא שכונה בדרום חיפה, בחלקה ההררי של העיר, שהוקמה החל מ-1994. רמת אלמוגי גובלת בשכונות רמות רמז, סביוני דניה, אחוזה ורמת גולדה. השכונה ידועה עקב המאבק בן 20 השנים של התושבים נגד אתר האנטנות שהיה בשכונה. השכונה מערבת בניינים רבי קומות ובניינים נמוכים. תושבי השכונה הם בני מעמד הביניים והמעמד העליון. נכון לשנת 2019, מספר התושבים בשכונה עומד על 1,956 שהם כ-0.68% מכלל תושבי העיר.

== היסטוריה ==
השכונה נוסדה בשם הלא-רשמי (והמטעה) "אחוזה הצפונית", על אדמות "מנורה", בעברן המזרחי של שדרות אבא חושי. היא גובלת במזרח ברמת אלון וברמות רמז, בדרום בסביוני דניה, בצפון באחוזה ובמערב ברמת גולדה, וצופה אל מפרץ חיפה. בנייתה החלה ב-1994 ונבנו בה מבנים מגוונים של 3–4 קומות, שתי דירות בקומה, ולפעמים דופלקסים. בראשית המאה ה-21 נמשכה הבנייה, ובשנת 2002 נבנו בה רבי-קומות ב"עמק השמש" שלאורך דרך בירם.

השכונה נקראה על שם ראש העיר יוסף אלמוגי, שנפטר 3 שנים לפני הקמתה.

בנייתן של צמד השכונות גולדה-אלמוגי לאורך סוף המאה ה-20 השלימה את ניצול השטחים הפתוחים לאורך "הציר" בין דניה והכרמל הצפוני. בנופן האדריכלי, כמו גם החברתי, הן מהוות חוליה המשכית בין רמת בגין לדניה א', ומקיימות חיבור אורבני בין תתי-הרבעים השונים.

על השכונה משקיף "מצפור זייד" על שם שאול זייד שנמצא בשדרות אבא חושי, סמוך לבית מס' 50, זוהי מרפסת התצפית בולטת וממנה יורדות מדרגות לגן ציבורי עם ספסלים למנוחה ומתקני שעשועים.

בשנת 2017 הוקם מרכז מסחרי קטן ברחוב איינשטיין. בעמק השמש נמצא תיכון אליאנס על שם רוטשילד, שעבר משכונת הדר בסוף שנות ה-70.

== מאבק התושבים באנטנות ==
על רמת אלמוגי העיב מתחם אנטנות שידור של צה"ל, שהוקם עוד בימי המנדט הבריטי ושנמצא כי הוא פולט קרינה דבר שגרם לתושבים להאבק כנגד מיקומו. המחלוקת שניטשה משנת 1995 ועד תחילת המאה ה-21 כללה ערוצים משפטיים, מאבקי הורים והתערבות של הכנסת לצד עתירות למשרדי הממשלה השונים. העתירות התמקדו תחילה ברמות הקרינה בבית ספר איינשטיין, ולאחר שינויים שנערכו בכיוון הקרינה שפלטו האנטנות, עברו העתירות להתמקד בבתים סביב יקינטון 51. בשנת 2010 דווח כי אתר האנטנות פורק. אך התברר כי אנטנה אחת נשארה בשכונה, ולאחר שנוספו תלונות נגד האנטנה, פורקה האנטנה האחרונה בשנת 2015. לאחר פירוק כל האנטנות בשכונה, הקרינה בשכונה ירדה משמעותית והערך הממוצע של בתים בשכונה עלה. כיום, ובגלל הצלחת התכנית להקמת מתחם המדרגים ברחוב יקינטון, רמת אלמוגי היא אחת מהשכונות היקרות ביותר בחיפה.

== אוכלוסייה ==
נכון לשנת 2019, אוכלוסיית השכונה מונה כ-2,000 נפשות.
בדומה לרמת גולדה היא מאוכלסת במשפחות צעירות רבות. בשכונה כ-600 משפחות, ממעמד בינוני-גבוה.

== הערות שוליים ==

קטגוריה:חיפה: שכונות
MQ-28 גוסט באט

בואינג MQ-28 גוסט באט (באנגלית: MQ-28 Ghost Bat), הידוע כפרויקט וינגמן הנאמן, הוא כטמ"ם חמקני רב-תכליתי המפותח על ידי בואינג אוסטרליה עבור חיל האוויר המלכותי האוסטרלי. הוא מתוכנן כמטוס מכפיל כוח המסוגל לטוס לצד כלי טיס מאוישים לתמיכה ולביצוע משימות אוטונומיות באופן עצמאי תוך שימוש בבינה מלאכותית.<ref></ref>

== פיתוח ==
המטוס יהיה מטוס הקרב הראשון שתוכנן ופותח באוסטרליה מזה למעלה מיובל. ב-21 בספטמבר 2021, חשפה בואינג אוסטרליה את השקת מתקן ייצור חדש עבור המטוס הבלתי מאויש שלה בנמל התעופה בקווינסלנד<ref></ref>.

החיל האוויר האוסטרלי תכננה בתחילה לקנות שלוש מערכות כחלק מתוכנית הפיתוח המתקדם של וינגמן. שלושת המל"טים נבנו בפס ייצור אוטומטי בבריסביין, קווינסלנד. קו הייצור הוא הוכחה לקונספט לייצור בקנה מידה מלא. ההזמנה הוגדלה לשש עם חוזה של 115 מיליון דולר אוסטרלי לאחר הטיסה הראשונה.<ref></ref>

== תפקיד ==
הMQ-28 הוא כלי טיס בלתי מאויש המשלב בינה מלאכותית ומשתמש חרטום מודולרי בה ניתן להסיר כל אף המוטס ולהחליף במהירות באף אחר עם סט אחר של ציוד או חימוש למשימות שונות: לחימה, סיור ולוחמה אלקטרונית. תפקידו יהיה לתמוך במטוסים מאוישים של חיל האוויר המלכותי האוסטרלי כגון F-35, F/A-18F ו- E-7 למטרת הגנה ומעקב. המל"ט יתוכנן לפעול כמל"ט שנשלט על ידי מטוס אב כדי לבצע משימות כמו חיפוש או תקיפת אויבים אם יותקף וכן לפעול באופן עצמאי.

==קישורים חיצוניים==

== הערות שוליים ==

קטגוריה:כלי טיס בלתי מאוישים
קטגוריה:בואינג: כלי טיס צבאיים
קטגוריה:אוסטרליה: צבא וביטחון
בן לדרמן

בן לדרמן (באנגלית ובפולנית: Ben Lederman; נולד ב-8 במאי 2000 בלוס אנג'לס שבקליפורניה, ארצות הברית) הוא כדורגלן יהודי פולני המשחק בעמדת הקשר בקבוצת ראקוב צ'נסטוחובה מליגת העל הפולנית.

== קריירת מועדונים ==
לדרמן נולד בארצות הברית, להורים יורדים ישראלים, דני ותמי.<ref name="NYT"></ref> ב-2011, בגיל 11 זוהה לדרמן על-ידי סקאוטים של אקדמיית מועדון הכדורגל ברצלונה. הוא הוזמן להתאמן בלה מאסיה, והצטרף תוך זמן קצר למחלקת הנוער של המועדון. בין השנים 2015–2017 שיחק באקדמיית IMG האמריקאית, וב-23 בינואר 2017 חזר למחלקת הנוער של ברצלונה. ב-30 ביולי 2018 עבר למחלקת הנוער של גנט הבלגית.

בחודש ינואר 2020 עזב לדרמן את גנט, והצטרף לתקופת מבחן בבית"ר ירושלים מליגת העל הישראלית. הוא לא קיבל חוזה במועדון, וחתם בהכח עמידר רמת גן מליגה א'. ב-14 בפברואר 2020 ערך לדרמן את הופעתו היחידה במדי המועדון, כששיחק 65 דקות בהפסד למכבי שעריים במסגרת הליגה.

ב-27 בפברואר 2020 שוחרר לדרמן מהכח עמידר רמת גן, על-מנת לחתום בראקוב צ'נסטוחובה מליגת העל הפולנית. ב-20 ביוני הוא ערך את הופעת הבכורה שלו במועדון, בניצחון 3–1 על ויסלה קרקוב במסגרת הליגה הפולנית.

== קריירת נבחרות ==
ייצג את נבחרות הנערים של ארצות הברית עד גיל 15 ועד גיל 17.

בחודש מאי 2021 זומן למחנה אימונים של הנבחרת הצעירה של פולין עד גיל 21 בוורקא. זימונו הרשמי הראשון לנבחרת הצעירה של פולין עד גיל 21 הגיע בחודש נובמבר 2021, לקראת משחקי מוקדמות אליפות אירופה לנבחרות צעירות עד גיל 21 לשנת 2023, נגד נבחרות של גרמניה ולטביה. ב-24 במרץ 2022 רשם את הופעתו השנייה במדי נבחרת פולין הצעירה, כאשר עלה כמחליף בדקות הסיום של משחק הגומלין מול נבחרת שהסתיים בתיקו 2–2, במסגרת מוקדמות יורו לנבחרות צעירות עד גיל 21 - 2023.

== תארים ==
;ראקוב צ'נסטוחובה
*ליגת העל הפולנית (1): 2022/2023
* הגביע הפולני (2): 2020/2021 2021/2022
* הסופר קאפ הפולני (2): 2021, 2022

== קישורים חיצוניים ==

== הערות שוליים ==

קטגוריה:כדורגלנים פולנים
קטגוריה:כדורגלנים אמריקאים
קטגוריה:כדורגלנים ישראלים
קטגוריה:קשרי כדורגל פולנים
קטגוריה:קשרי כדורגל אמריקאים
קטגוריה:קשרי כדורגל ישראלים
קטגוריה:כדורגלני הכח עמידר רמת גן
קטגוריה:כדורגלני ראקוב צ'נסטוחובה
קטגוריה:לוס אנג'לס: כדורגלנים
קטגוריה:ספורטאים פולנים בספרד
קטגוריה:ספורטאים זרים בבלגיה
קטגוריה:פולנים שנולדו ב-2000
קטגוריה:אמריקאים שנולדו ב-2000
קטגוריה:ישראלים שנולדו ב-2000
חרוט צ'סטר

חרוט צ'סטר או קונוס צ'סטר (באנגלית: Chester Cone) היא גבעה, שאינה מכוסה קרח בחלקו המרכזי של חצי האי ביירס, באי ליווינגסטון שבאיי שטלנד הדרומיים באנטארקטיקה.

גובהה של הפסגה 188 מטרים מעל פני הים.

הפסגה מתנשאת מעל אגם מידג' שמצפון-מערבה לה.

פסגת חרוט צ'סטר ממוקמת 8.56 קילומטרים דרומית-מזרחית לנקודת סטארט, 6.32 קילומטרים צפונית-מזרחית לנקודת דבילז, ו-4.2 קילומטרים ממערב לגבעת צ'אמבלאק.

== היסטוריה ==
הפסגה נקראת על שם קפטן צ'סטר, האמריקאי, אשר היה רב החובל של אוניית ציד כלבי הים אסקס (Essex), אשר הגיעה לאיי שטלנד הדרומיים בעונת הקיץ האנטארקטי 1821–1822.

== קישורים חיצוניים ==
* [https://copernix.io/#?where=-61.096671296806356,-62.638543182026844,14&?query=&?map_type=hybrid תצלום לוויין של אזור הגבעה, תוך סימון אתרים נוספים באזור] באתר copernix

צ'סטר
קישדומבג'האז

קישדומבג'האז (בהונגרית: Kisdombegyház) הוא כפר קטן בנפת מזקובאצ'האזה שבמחוז בקש בדרום מזרח הונגריה. זהו היישוב השני בגודלו במחוז. 

הכפר הוקם בשנת 1946 לאחר שבמשך שנים היה השכונה הצפונית של דומבג'האז.

כמו יישובים רבים באירופה גם מספר התושבים בקספר נמצא בירידה. בשנת 1990 חיו בכפר 605 תושבים, ובשנת 2023 רק 370 תושבים.

==קישורים חיצוניים==

* 

==הערות שוליים==

קטגוריה:הונגריה: כפרים
קונאגוטה

קונאגוטה (בהונגרית: Kunágota) הוא כפר בנפת מזקובאצ'האזה שבמחוז בקש בדרום מזרח הונגריה. עד ל הייתה בו קהילה יהודית קטנה.

כמו יישובים רבים באירופה גם מספר התושבים בקונאגוטה נמצא בירידה. בשנת 1990 חיו בכפר 3,197 תושבים, ובשנת 2023 רק 2,322 תושבים.

הכפר מיושב מהמאה ה-15 והוא מוזכר בכתבים משנת 1463.

== יהודי קונאגוטה ==
יהודים חיו בקונאגוטה במאה ה-19.
בעקבות הקרע ביהדות הונגריה הצטרפה הקהילה לזרם האורתודוקסי. בבעלות הקהילה היו בית כנסת ומקווה.

בתקופת הטרור הלבן היו פרעות ביהודי קונאגוטה, ובמהלכן נשדד רכושם והוצתו בתיהם וחנויותיהם.

בדף הקהילה משנת 1944 נכתב שבקהילה יש 67 חברים ורב הקהילה הוא ד"ר פינקס דורשלאג

באפריל 1944 רוכזו יהודי הכפר בחווה שבקרבת מגיארבאנהגייש, ומשם שולחו למחנה ההשמדה אושוויץ שם נרצחו כחלק משואת יהודי הונגריה.

{| class="wikitable"
! שנה
! מספר היהודים בכפר
! כלל האוכלוסייה
|-
|1880
|43
|3,780
|-
|1910
|46
|
|-
|1920
|53
|
|-
|1930
|92
|
|-
|1941
|69
|6,426
|-
|}

==קישורים חיצוניים==

* 
* 

==הערות שוליים==

קטגוריה:הונגריה: כפרים
קטגוריה:קהילות יהודיות בהונגריה
קטגוריה:קהילות יהודיות שהושמדו בשואה
משה צבי בוחבוט

הרב משה צבי ברוך בוחבוט (ו' בתשרי ה'תשכ"ד, 24 בספטמבר 1963 – כ"א באדר ב' ה'תשפ"ב, 24 במרץ 2022) היה רבה הספרדי של טבריה ומחבר ספרים בהלכה.

==ביוגרפיה==
נולד בקזבלנקה, מרוקו לפנינה ולרב יחיאל בוחבוט, שכיהן בהמשך כרב העיר קריית שמונה. בסביבות שנת תש"ל עלה יחד עם משפחתו לישראל.

למד בישיבת תורה אור אצל הרב חיים פינחס שיינברג, לאחר נישואיו, למד בכולל בית שמעיה ובכולל חזון איש.

הוסמך להוראה ודיינות, ושימש כראש בית מדרש גבוה להוראה ודיינות 'חלקת מחוקק' ומו"ץ במערב העיר בני ברק. במשך כ-25 שנה כיהן כראש כוללים לדיינות ורבנות בבני ברק וראש כולל חושן משפט באלעד.

לאחר פטירתו של הרב דוד פרץ נבחר בב' בכסלו ה'תשע"ח (20 בנובמבר 2017) לרב העיר טבריה.

סבל ממחלת הסרטן במשך כמה שנים, עד שנפטר בליל כ"א באדר ב' ה'תשפ"ב, הוא נקבר בבית העלמין "טוהר רחל" בטבריה.

==מספריו==
* פניני ים על סוגיות הש"ס, תשנ"ב, בני ברק
* בצל החכמה על שו"ת רבינו בצלאל אשכנזי, בני ברק, תשנ"ב
* ימין משה על פסחים ועוד, ישראל, תשע"ז

בשנת ה'תשנ"ט הוציא לאור מהדורה חדשה לספר מנחת כהן לרבי אברהם הכהן פימנטל עם קונטרס 'שיעורי דעת' על יורה דעה ביאור בשיטות הפוסקים.

==קישורים חיצוניים==

* 
* אבי רבינא, [https://www.kolhazman.co.il/261890 איך כבש הרב בוחבוט את טבריה?], אתר כל הזמן כסלו תשע"ח
* יחיאל גלאי, [https://ch10.co.il/news/474886/ יש גורמים שדרכי כרב העיר לא נוחה להם, ונציגיהם צעקו לי בוז], אתר חרדים 10, טבת תשע"ט

==הערות שוליים==

קטגוריה:טבריה: רבנים ראשיים
קטגוריה:רבנים מרוקאים ישראלים
קטגוריה:ישראלים ילידי מרוקו
קטגוריה:בני ברק: רבנים
קטגוריה:אלעד: רבנים
קטגוריה:עולים בשנות ה-1970
קטגוריה:ראשי כולל אברכים ישראלים
קטגוריה:ישראלים שנפטרו מסרטן
קטגוריה:ישראלים שנולדו ב-1963
קטגוריה:ישראלים שנפטרו ב-2022
סיגל בר-קובץ

סיגל בר-קובץ (נולדה ב-17 ביוני 1966) היא סופרת, עיתונאית ועורכת ישראלית.

==ביוגרפיה==
בר-קובץ גדלה בראשון לציון. החלה את דרכה העיתונאית ככתבת נוער במעריב לנוער בגיל 15. את שירותה הצבאי עשתה כמדריכת חבלה ומיקוש בחיל הנדסה. תוך כדי לימודיה לתואר ראשון בקרימינולוגיה באוניברסיטת בר-אילן ותואר שני בתקשורת באוניברסיטה העברית, עבדה ככותבת, עורכת ורכזת כתבים במגזין הנוער ראש אחד. הטור השבועי שפרסמה בו במשך שלוש שנים "ידידים", הפך לספרה הראשון (1992, כתר). כיום עובדת כעיתונאית ועורכת בידיעות תקשורת וב-Mynet.

==ספריה==

* "ידידים", הוצאת כתר, 1992
* "ספר האהבה", הוצאת כתר, 1994
* "קניון האשליות", הוצאת כתר, 1998
* "מחר אולי תשתני", הוצאת כנרת זמורה ביתן, 2017
* "אישה אובדת", הוצאת כנרת זמורה ביתן, 2022

==קישורים חיצוניים==

* 
* 
* [https://rishon.mynet.co.il/magazine/article/m_173045 "הנשים שעושות שינוי". לימור סימון, 24.5.2017] Mynet
* [https://readbooks.co.il/sbk2017/ זהר נוי, ביקור בית עם הסופרת סיגל בר-קובץ. 5.6.2017] readbooks.co.il
* [https://www.ishaisha.co.il/2022/06/27/ishaovedet/ "אנשים בורחים משינוי כי הוא מפחיד אותם, מגזין אישה]
* [https://bkiovnhroh1.com/PAGE6060.asp על מסרים נוקבים מהחיים, בכיוון הרוח]
* [https://now-chic.co.il/%D7%A1%D7%A4%D7%A8-%D7%97%D7%93%D7%A9-%D7%95%D7%A0%D7%95%D7%92%D7%A2-%D7%90%D7%99%D7%A9%D7%94-%D7%90%D7%95%D7%91%D7%93%D7%AA/ ספר חדש ונוגע, נאו שיק, 12.4.2022]

==הערות שוליים==

קטגוריה:סופרות ישראליות
קטגוריה:סופרים ישראלים
קטגוריה:סופרות כותבות עברית
קטגוריה:סופרים כותבי עברית
קטגוריה:עיתונאיות ישראליות
קטגוריה:עיתונאים ישראלים
קטגוריה:בוגרות הגימנסיה הריאלית
קטגוריה:בוגרי הגימנסיה הריאלית
קטגוריה:בוגרות אוניברסיטת בר-אילן
קטגוריה:בוגרי אוניברסיטת בר-אילן
קטגוריה:ישראליות שנולדו ב-1966
קטגוריה:ישראלים שנולדו ב-1966
קאורו מיטומה

קאורו מיטומה (ביפנית: 三笘 薫; נולד ב-20 במאי 1997 באויטה שביפן) הוא כדורגלן יפני, המשחק בעמדת קשר הכנף בקבוצת ברייטון אנד הוב אלביון ובנבחרת יפן.

== קריירת מועדונים ==
ב-13 ביולי 2018 חתם מיטומה על חוזה מקצועני בקווסאקי פרונטלה מליגת העל היפנית החל משנת 2020. הוא שיחק במועדון במשך שתי עונות, בהן ערך 50 הופעות ליגה והבקיע 21 שערים. בעונתו הראשונה במועדון זכה בתואר שחקן העונה של ליגת העל היפנית, וזכה באליפות יפן, בגביע הקיסר ובסופר קאפ היפני.

ב-10 באוגוסט 2021 חתם מיטומה על חוזה לארבע עונות בברייטון אנד הוב אלביון מהפרמייר ליג, והושאל מידית למשך עונה אחת לרויאל אוניון סן-ז'ילואז, העולה החדשה לליגת העל הבלגית. ב-12 בספטמבר ערך את הופעת הבכורה שלו במועדון, בתיקו 1-1 נגד ראסינג גנק במסגרת המחזור השביעי בליגה לעונת . ב-21 בספטמבר הבקיע את שער הבכורה שלו במועדון, בניצחון 0–7 על FC לבקה במסגרת הסיבוב החמישי של הגביע הבלגי. ב-16 באוקטובר הבקיע את שערי הבכורה שלו בליגה, שלושער בניצחון 2–4 על סרינג במסגרת המחזור ה-11.

לקראת עונת 2022/2023 חזר לברייטון אנד הוב אלביון, בה ערך הופעת בכורה ב-13 באוגוסט, בתיקו 0-0 עם ניוקאסל יונייטד.

== קריירה בינלאומית ==
מיטומה היה חלק מסגל הנבחרת לטורניר הכדורגל באולימפיאדת טוקיו בשנת 2021.

ב-16 בנובמבר 2021 ערך את הופעת הבכורה שלו בנבחרת יפן הבוגרת, בניצחון 0–1 על נבחרת עומאן במסגרת מוקדמות מונדיאל 2022. ב-24 במרץ 2022, בהופעתו השנייה בנבחרת, בה עלה כמחליף בדקה ה-84, הבקיע את שערי הבכורה שלו בנבחרת, צמד שערים בניצחון 0–2 על נבחרת אוסטרליה במסגרת מוקדמות מונדיאל 2022, שהביאו לניצחון שהבטיח את מקומה של נבחרת יפן בטורניר מונדיאל 2022.

נכלל בסגל נבחרת יפן לטורניר מונדיאל 2022.

נכלל בסגל נבחרת יפן לטורניר גביע אסיה 2023.

== תארים ==
;קווסאקי פרונטלה
* אליפות יפן (1): 2020
* גביע הקיסר (1): 2020
* הסופר קאפ היפני (1): 2021

== קישורים חיצוניים ==

== הערות שוליים ==

קטגוריה:כדורגלנים יפנים
קטגוריה:קשרי כדורגל יפנים
קטגוריה:כדורגלני קווסאקי פרונטלה
קטגוריה:כדורגלני ברייטון אנד הוב אלביון
קטגוריה:כדורגלני רויאל אוניון סן-ז'ילואז
קטגוריה:כדורגלני נבחרת יפן
קטגוריה:כדורגלני מונדיאל 2022
קטגוריה:כדורגלנים יפנים באולימפיאדת טוקיו (2020)
קטגוריה:כדורגלני גביע אסיה 2023
קטגוריה:יפנים שנולדו ב-1997
קוקי מצ'ידה

קוקי מצ'ידה (ביפנית: 町田浩樹; נולד ב-25 באוגוסט 1997 באיבראקי שביפן) הוא כדורגלן יפני המשחק בעמדת הבלם בקבוצת רויאל אוניון סן-ז'ילואז מליגת העל הבלגית, בהשאלה מקאשימה אנטלרס.

== קריירת מועדונים ==
מצ'ידה גדל במחלקת הנוער של קאשימה אנטלרס מליגת העל היפנית. בשנת 2016 החל לשחק בקבוצה הבוגרת של המועדון.

ב-4 בינואר 2022 הושאל מצ'ידה לרויאל אוניון סן-ז'ילואז מליגת העל הבלגית למשך עונה וחצי. ב-13 בפברואר הוא ערך את הופעת הבכורה שלו במועדון, בהפסד 1-0 לסנט טרוידן במסגרת המחזור ה-27 בליגה לעונת .

== קריירה בינלאומית ==
מצ'ידה היה חלק מסגל הנבחרת לטורניר הכדורגל באולימפיאדת טוקיו בשנת 2021.

ב-12 בספטמבר 2023 ערך מצ'ידה את הופעת הבכורה שלו בנבחרת יפן, בניצחון 4-2 על נבחרת טורקיה במשחק ידידות.

נכלל בסגל נבחרת יפן לטורניר גביע אסיה 2023.

== קישורים חיצוניים ==

== הערות שוליים ==

קטגוריה:כדורגלנים יפנים
קטגוריה:בלמי כדורגל יפנים
קטגוריה:כדורגלני קאשימה אנטלרס
קטגוריה:כדורגלני רויאל אוניון סן-ז'ילואז
קטגוריה:כדורגלני נבחרת יפן
קטגוריה:כדורגלנים יפנים באולימפיאדת טוקיו (2020)
קטגוריה:כדורגלני גביע אסיה 2023
קטגוריה:יפנים שנולדו ב-1997
אלון שמידט

אלון שמידט הוא רקדן ישראלי. בעבר רקד בלהקת ירושלים, להקת ענבל, ולהקת כרמון, אותה ניהל בשנים 1997-2007. כמו כן משמש שמידט כמנהל אגף תרבות ואירועים בעיריית מודיעין-מכבים-רעות.

==קורות חיים==
שמידט נולד בשנת 1966 בירושלים. אמו, פנינה, עבדה במשרד הכרטיסים "כהנא". בנעוריו רקד בלהקה "הורה נעורים" שבעיר. שמידט שירת בשירות קבע בחיל האוויר. במהלך שירותו עסק שמדיט בהוראת מחול לחיילים במסגרת טקסי העברת פיקוד. במהלך ההכנה לאחד מטקסים אלה, פגש שמידט לראשונה ביונתן כרמון. לאחר שירותו הצבאי רקד שמידט בלהקת ענבל ולהקת ירושלים, ולמד צילום בירושלים.

בשנת 1988 החל שמידט לרקוד במופעים שונים של להקת כרמון. בשנת 1991, בעת שעבד באולפני הבירה ירושלים, הוזמן שמידט להשתתף במופע במינכן שכלל הרכב מצומצם של רקדנים מלהקת כרמון, שהופיע תחת השם "להקת כרמית". בין השנים 1989–1999 שימש שמידט כמפיק במופעים שונים בפסטיבל מחול כרמיאל, שכרמון ניהל. בשנת 1996 עזב יונתן כרמון את פסטיבל כרמיאל, והחזיר את להקת כרמון מפגרה. באותה שנה נרשמה הלהקה כעמותה בה כרמון שימש כמנהל אדמיניסטרטיבי של הלהקה, בנוסף לתפקידו כרקדן. בין היתר רקד שמידט בתוכניות "געגועים", במחולות "תמנע" ו-"תיקון חצות" בניצוח אילן מוכיח, במחולות "שדות הכותנה" ו-"שמחת היבולים" ובמחול "ללכת שבי אחרייך", ששמידט היה מיוצריו.

בשנות התשעים עבר שמידט למודיעין, ובראשית שנות האלפיים החל לשמש כמנהל אגף התרבות בעיריית מכבים, שמוזג בהמשך עם אגף התרבות בעיריית מודיעין-מכבים-רעות; במסגרת זו, יזם כרמון בשנת 2000 את פסטיבל "צלילי סתיו" בעיר, פסטיבל הקרקס במודיעין, ובשנת 2018 את מיזם 'בית פתוח'. החל משנות התשעים פועל שמידט לשימור פועלו של יונתן כרמון. בביתו של שמידט במודיעין ובשני מחסנים נצברו מאות חומרי ארכיון מסוגים שונים על כרמון ולהקתו. חומרים אלה עברו בשנת 2018 דיגיטציה ורישום בספרייה הלאומית.

== קישורים חיצוניים ==
* 
* 
* [http://magazines.rokdim.co.il/showau.php?auid=11 כתבות מאת אלון שמידט] בכתב העת רוקדים-נרקודנה

==הערות שוליים==
פסטיץ

פסטיץ (), ברבים פסטיצי הוא מאפה פילו מסורתי מהאי מלטה. פסטיצי מגיעים בדרך כלל במילוי ריקוטה (pastizzi tal-irkotta) או במילוי קרם אפונה (pastizzi tal-piżelli)<ref name="pastizzi"></ref><ref></ref>. הפסטיץ הוא אחד המאכלים המזוהים ביותר עם מלטה, וניתן למצוא פסטיצריות (בתי עסק המוכרים פסטיץ) רבות בכל רחבי הרפובליקה של מלטה.

הפסטיץ בדרך כלל מגיע בצורת יהלום או עיגול,<ref name=Baker>[http://www.bakeryinfo.co.uk/news/fullstory.php/aid/2653/Maltese_meat_pies.html Maltese meat pies] British Baker, 12 October 2007</ref> וממולא בשני המילויים המסורתיים.

למילה פסטיצי משמעויות רבות בשפה המלטזית:<ref name=fabri>Fabri, Ray (2009) [https://books.google.com/books?id=Zy4ykxfU78YC Maltese linguistics: a snapshot; in memory of Joseph A. Cremona (1922-2003)] Bochum: Brockmeyer p.44</ref> היא משמשת כסלנג לאיבר המין הנשי, בעקבות צורתו, והיא משומשת בניבים ופתגמים רבים בשפה המלטית.

==קישורים חיצוניים==

== הערות שוליים ==

קטגוריה:המטבח המלטזי
קטגוריה:מאפים
היילי לאו

היילי לאו (באנגלית: Hayley Law; נולדה ב-18 בנובמבר 1992) היא שחקנית וזמרת קנדית, הידועה בדמותה של ולרי בראון בסדרת הדרמה "ריברדייל", ליזי אליוט בסדרת המדע הבדיוני "פחמן משודרג" של נטפליקס, ובתור טס בסרט הקומדיה האפלה "תיכון פיצוץ".
== ביוגרפיה ==
לאו נולדה ב-18 בנובמבר 1992 בוונקובר, קולומביה הבריטית, קנדה. 

== קריירה ==
בשנת 2017, היא עשתה את הופעת הבכורה שלה במשחק בתפקיד חוזר בתור ולרי בראון בסדרת הדרמה "ריברדייל".<ref></ref> בהמשך למשחק שלה, היא זכתה בתפקידים בתוכניות טלוויזיה וסרטים כולל בסרטים "הרומנטיקנית החדשה", "כסף צעיר", "תיכון פיצוץ" ו"מארק, מרי וכמה אנשים אחרים". בטלוויזיה היא שיחקה בסדרות "יחסים בהסכמה" ו"פחמן משודרג" של נטפליקס.

== דיסקוגרפיה ==

=== מיני אלבומים ===

* 2016: Hayleau 

== פילמוגרפיה ==

=== קולנוע ===
{| class="wikitable"
|+
!שנה
!סרט
!תפקיד
!הערות
|-
|2018
|הרומנטיקנית החדשה
|ניקי מוריסון
|
|-
| rowspan="2" |2020
|תיכון פיצוץ
|טס
|
|-
|כסף צעיר
|אלי טאקר
|
|-
|2021
|מארק, מרי וכמה אנשים אחרים
|מארי
|
|-
|2023
|Door Mouse
|מאוס
|גם מפיקה-שותפה
|-
| rowspan="2" |TBA
|Deadlocked: Dad of the Dead
|ברי
|
|-
|She Taught Love
|קנדיס
|
|}

=== טלוויזיה ===
{| class="wikitable"
|+
!שנה
!סדרה
!תפקיד
!הערות
|-
| rowspan="2" |2017
|יחסים בהסכמה
|וינה
|פרק: "The Leak"
|-
|Stickman
|אמה
|סרט טלוויזיה של Syfy <ref></ref>
|-
|2017 - 2018, 2021
|ריברדייל
|ואלרי בראון
|תפקיד חוזר (עונות 2-1)
תפקיד אורח (עונה 5); 16 פרקים
|-
|2018 - 2020
|פחמן משודרג
|ליזי אליוט
|9 פרקים
|-
| rowspan="2" |2022
|Tales
|טינה ג'קסון
|פרק: "Ms. Jackson"
|-
|Zaya
|גבי
|פודקאסט; 6 פרקים
|}

==קישורים חיצוניים==

== הערות שוליים ==

__חייב_תוכן_עניינים__

קטגוריה:שחקניות קולנוע וטלוויזיה קנדיות
קטגוריה:זמרות קנדיות
קטגוריה:קנדים ממוצא ג'מייקני
קטגוריה:קנדיות שנולדו ב-1992
מחר (שיר של אביב גפן)

"מחר" הוא שיר שכתב, הלחין וביצע אביב גפן, ונכלל באלבומו ה-11 "עם הזמן", אשר יצא בשנת 2006. השיר היה לשיר העברי המושמע ביותר באותה שנה, על פי נתוני אקו"ם.

== רקע ==
השיר נכתב על חבר של גפן, אשר חברתו בגדה בו והם נפרדו.<ref></ref><ref name=":1"></ref>

== קליפ ==
הקליפ לשיר צולם ב-10 בפברואר 2006 באחת הקומות העליונות שבמגדלי עזריאלי, ובוים על ידי רועי ורנר ותמיר וקסלר. בקליפ נראה גפן מנסה להגיע להסדר גירושין עם אשתו. במהלך הקליפ הוא מראה לה תמונות שלה עם עוד גבר, ומאשים אותה בבגידה. ליאת ביין מגלמת את עורכת דינו של גפן.

במהלך הקליפ אפשר לראות את חברי להקת התעויוט בתפקידים שונים: דניאל סלומון, הקלידן, בתור האחראי על הפרוטוקול; הראל בן-עמי, הגיטריסט, בתור השליח שמביא את התמונות; שלומי צידקי, הבסיסט, בתור עורך הדין של האישה; ותומר צדקיהו, המתופף, בתור האדם שמביא צלחת עוגיות. בנוסף, עופר מאירי, אשר עיבד את השיר עם גפן, מופיע בתמונות שהשליח מביא, בתור הגבר איתו אשתו של גפן בוגדת בו.<ref name=":1" />

== מיקומי שיא ==
השיר צעד 13 שבועות במצעדי הפזמונים השבועיים של רשת ג', כאשר בשלושה שבועות רצופים מתוכם עמד בראש המצעד. השיר דורג במקום ה-6 במצעד הפזמונים השנתי לשנת תשס"ו<ref name=":0"></ref>.

במצעד השנתי של גלגלצ, השיר הגיע למקום ה-11.<ref name=":0" />

== קישורים חיצוניים ==

* [https://youtu.be/yupYyOllfo0 הקליפ] לשיר מחר

== הערות שוליים ==

קטגוריה:שירי 2006
קטגוריה:סינגלים מ-2006
קטגוריה:שירי אביב גפן
קטגוריה:שירים בעברית
קטגוריה:שירים על זמן
שיר עצוב

"שיר עצוב" הוא סינגל שכתב, הלחין וביצע אביב גפן יחד עם להקתו התעויוט, ונכלל באלבומו העשירי "ממנטו מורי". הסינגל יצא בשנת 2002 וזכה להצלחה.

השיר הוקלט גם בגרסת לייב ונכלל באלבום ההופעה של גפן "Live".

== רקע ==
השיר נכתב לזכר גאולה מקובר, סבתו של גפן מצד אימו, שנפטרה בשנת 2001, בסמוך ליציאת האלבום "ממנטו מורי".<ref></ref>

== מיקומי שיא ==
השיר הגיע למקום ה-3 במצעד השנתי של גלי צה"ל.<ref name=":0" />

בנוסף, במצעד השנתי תשס"ב של רשת ג' הוא דורג במקום התשיעי. השיר היה לסינגל היחיד של גפן מהאלבום אשר דורג במצעד זה.<ref name=":0"></ref>

== קרדיטים ==
המידע לקוח מהקרדיטים בגב הדיסק פרומו שדרים:<ref></ref>
* עודד שחר - תופים, טמבורין
* שלומי צידקי - גיטרה בס
* הראל בן עמי - גיטרה חשמלית, סלייד
* אביב גפן - גיטרה, קלידים, קולות
* דניאל סלומון - פסנתר, ניצוח על כלי מיתר
* שלומי קינן - קלידים, המונד
* אייל דפנא - טכנאי הקלטה ומיקס
* לואי להב - עוזר טכנאי

== קישורים חיצוניים ==

== הערות שוליים ==

קטגוריה:שירי 2002
קטגוריה:סינגלים מ-2002
קטגוריה:שירי אביב גפן
קטגוריה:שירים בעברית
קטגוריה:שירים על מוות
עזריאל משקלוב

רבי עזריאל בן רבי משה ברכה משקלוב היה רב אשכנזי, מתלמידי הגר״א, בן העיר שקלוב (כיום בבלארוס). נודע בשל עלייתו לארץ ישראל עם משפחתו ותלמידים נוספים של הגר"א בשנת 1772, מתוך כוונה לחדש ולחזק את הישוב היהודי בירושלים. עלייתו ארצה, שנכשלה והסתיימה בחזרה לחוץ לארץ, השפיעה בהמשך על עליית תלמידי הגר״א שנכדו, רבי ישראל משקלוב, היה ממוביליה. הידע הקיים על חייו וקורותיו של רבי עזריאל משקלוב מועט ומוגבל לכתביו של נכדו, אך מתוכם מיוחסת לו השפעה ממשית על עליית תלמידי הגר״א. נסיעתו זכתה לעיסוק במחקר על רקע מאבקי החסידים והמתנגדים במאה ה-17.

== קישורים חיצוניים ==

* אייל דוידסון, [https://eyaldavidson.co.il/%D7%9E%D7%95%D7%95%D7%99%D7%9C%D7%A0%D7%94-%D7%9C%D7%99%D7%A8%D7%95%D7%A9%D7%9C%D7%99%D7%9D-%D7%92%D7%99%D7%9C%D7%95%D7%99-%D7%9E%D7%A4%D7%AA%D7%99%D7%A2-%D7%A9%D7%9C-%D7%96%D7%94%D7%95%D7%AA-%D7%90/ מווילנה לירושלים: גילוי מפתיע של זהות אחד מחלוצי ההתיישבות האשכנזית בירושלים], יולי 2020, בבלוג של אייל דוידסון

==לקריאה נוספת==
* אלי אליאך, [https://www.academia.edu/62253420/%D7%A8_%D7%A2%D7%96%D7%A8%D7%99%D7%90%D7%9C_%D7%9E%D7%A9%D7%A7%D7%9C%D7%95%D7%91_250_%D7%A9%D7%A0%D7%94_%D7%9C%D7%A2%D7%9C%D7%99%D7%99%D7%AA%D7%95_%D7%9C%D7%90_%D7%99 ר' עזריאל משקלוב - 250 שנה לעלייתו לא"י] נובמבר2021
* יצחק בן צבי, [https://www.daat.ac.il/daat/kitveyet/sinay/hagra-4.htm הגר״א ונסיונותיו לעלות לארץ ישראל], סיני גיליון ל״ד, תשי״ד, באתר דעת
* יוסף יואל ריבלין, [https://benyehuda.org/read/11446 זיקתם של יהודי ליטא לארץ-ישראל], באתר פרויקט בן-יהודה
* אריה מורגנשטרן, השיבה לירושלים - חידוש היישוב היהודי בארץ ישראל בראשית המאה התשע–עשרה, הוצאת שלם, ירושלים התשס״ז (עמ 50, 404) -

קטגוריה:אנשי עליות קדומות לארץ ישראל
קטגוריה:תלמידי הגר"א
קטגוריה:רבנים בלארוסים
קטגוריה:עולים לארץ ישראל במאה ה-18
קטגוריה:שקלוב: אישים
בויטררפטור

בויטררפטור משוחזר
בויטררפטור (שם מדעי: Buitreraptor) הוא סוג של דינוזאור ממשפחת הדרומאוזאוריים או היוננלנגיים.

== מאפיינים ==
הסוג תואר ב-2005 בידי פיטר מקוביץ' על סמך ממצאים בודדים שהתגלו במאובנים בתצורות קדלרוס שבפטגוניה, ארגנטינה כשמשמעות השם: "La Buitrera" - נשר בספרדית לצד הסיומת "raptor" - שודד בלטינית, כלומר: "שודד נשרי". הסוג הכיל מין בודד, Buitreraptor gonzalezorum שנקרא לכבוד חוקרי המאובנים האחים פביאן וחורחה גונזלס. הדינוזאור התגלה לצד הטורף הענקי של אמריקה הדרומית - הגיגנוטוזאורוס.

החוקר גרגורי ס. פאול העריך את אורכו ב-1.5 מטר ואת משקלו בשלושה ק"ג. הוא היה צייד מהיר דומה ליוננלנגיה ושונה מאוד מדרומזאוריים טיפוסיים כמו הולוצירפטור. הוא היה בעל לסתות ארוכות, גוף רזה, רגליים גדולות עם אצבעות וטפרים ארוכים ושיניים מאוד קטנות. המבנה של הלסת דומה למקור נשר מה שנתן לו את שמו וככל הנראה הוא גם כוסה בנוצות. הדינוזאור התקיים בסוף הקרטיקון לפני 98 עד 97 מיליון שנה מזמננו בארגנטינה הקדומה וככל הנראה הוא צד בקבוצות קטנות חיות חלשות שנקרו בדרכו ואולי גם מנבלות.

==קישורים חיצוניים==

קטגוריה:דרומאוזאוריים
קטגוריה:דינוזאורים שחיו בקרטיקון עליון באמריקה הדרומית
קטגוריה:מאובני טקסונים שתוארו ב-2005
תלודונטים

תלודונטים (שם מדעי: Thelodonti ; מילולית: "חלשי שיניים") היא מחלקה נכחדת של דגים חסרי לסתות שהיו מראשוני החולייתנים בעולם והתקיימו במהלך הפלאוזואיקון בין סוף האורדוביק לסוף הדבון לפני 458 עד 359 מיליון שנה בזמננו. 

קבוצה זו תוארה ב-1911 בידי החוקר הגרמני אוטו ג'קל , אולם לאורך השנים היו דיונים על קיומה של המחלקה, לאחר שחוקרים שונים הניחו שמיניה צריכים להיכלל בתוך המחלקות אנספידים ודמויי פטרספידים שניחנו במאפיינים דומים, מה שהופך אותה לקבוצה פרפילטית.

מינים קדומים אלה היו בעלי חוליות סחוסיות ומעין שלד חיצוני קשיח לאורך הגוף והכילו על גופם המרובע והמוגבה בצורתו קשקשים קטנים דמויי-שיניים שחפפו לשלד החיצוני. היו להם סנפירים מעטים והיו חסרי מלתעות אף שהחלו לפתח מבנים דמויי-שיניים ללעיסת מזון ימי. 

על פי ממצאים שונים גודלם הגיע ל-15-30 ס"מ והם היו בעלי מאפיינים של צמדאים עם מבנה גוף דומה לזה של דגי סחוס.

==מיון==
*משפחה Oeseliidae - נכחדה
*סדרה Archipelepidiformes - נכחדה
**משפחה Boothialepididae
**משפחה Archipelepididae
*סדרה Furcacaudiformes - נכחדה
**משפחה Nikoliviidae 
**משפחה Lanarkiidae
**משפחה Pezopallichthyidae
**משפחה Drepanolepididae
**משפחה Barlowodidae
**משפחה Apalolepididae
**משפחה Furcacaudidae
*קבוצה Thelodontida - נכחדה
**משפחה Talivaliidae 
**משפחה Longodidae
**משפחה Helenolepididae
**סדרה Sandiviiformes
***משפחה Angaralepididae
***משפחה Stroinolepididae
***משפחה Sandiviidae
**סדרה Turiniida
***משפחה Turiniidae 
**סדרה Thelodontiformes
***משפחה Thelodontidae
**סדרה Loganelliiformes
***משפחה Nunavutiidae
***משפחה Loganelliidae
**סדרה Phlebolepidiformes
***משפחה Phlebolepididae
***משפחה Shieliidae
***משפחה Katoporodidae

==קישורים חיצוניים==

קטגוריה:בעלי חיים שתוארו ב-1915
קטגוריה:טקסונים שתוארו בידי לורנס לם
קטגוריה:ערכים שבהם תבנית בריטניקה אינה מתאימה
קטגוריה:חסרי לסתות מהפלאוזואיקון
הוראס בויס

הוראס בויס (באנגלית: Horace Boies; ) היה פוליטיקאי אמריקאי מאיווה, איש המפלגה הדמוקרטית, שכיהן כמושל איווה ה-14 בשנים 1890–1894. הוא היה הדמוקרט היחידי שכיהן בתפקיד זה ב-78 השנים שבין 1855 לבין 1933.

==ראשית חייו==
הוראס בויס נולד בעיירה אורורה שבמדינת ניו יורק לאיבר בויס, חוואי וותיק מלחמת 1812, ואסתר (לבית הנשאו) בויס. הוא למד בבתי ספר ציבוריים. בשנות נעוריו המאוחרות הוא עבד במשך ארבע שנים כפועל חווה בטריטוריית ויסקונסין. הוא שב לניו יורק, ובגיל 21 נשא לאישה את אדלה קינג והחל ללמוד משפטים. ב-1849 הוא התקבל ללשכת עורכי הדין ופתח משרד עורכי דין בעיירה המבורג שליד באפלו. לאחר מות רעייתו ב-1855, הוא נישא בשנית ב-1858 לוורסליה מ. ברבר. ב-1857 הוא נבחר מטעם הרפובליקנים לאספה המדינתית של ניו יורק.

==באיווה==
ב-1867 עבר בויס לווטרלו שבאיווה ופתח שם משרד עורכי דין. הקריירה שלו הייתה מוצלחת, והוא רכש שטחי אדמה רחבים בסביבה.

ב-1880 עזב בויס את המפלגה הרפובליקנית על רקע תמיכתה בחוק היובש. ב-1889 הוא נבחר מטעם המפלגה הדמוקרטית כמושל איווה, ובכך שבר את הדומיננטיות הממושכת של הרפובליקנים בפוליטיקה המדינתית. ב-1891 הוא נבחר לכהונה שנייה, אך ב-1893 הובס על ידי הרפובליקני פרנק ג'קסון. הוא היה פופוליסט בולט ותמך בהנהגת בסיס דו מתכתי (שימוש במטבעות זהב לצד מטבעות כסף). במהלך תקופת כהונתו כמושל הוא הנהיג באיווה לראשונה את יום העבודה.

כמושל, זכה בויס למעמד בולט מספיק כדי להיות מעורב בפוליטיקה הארצית של המפלגה הדמוקרטית, אף על פי שמסעות הבחירות שלו לזכייה במועמדות המפלגה לנשיאות ארצות הברית בוועידותיה ב-1892 וב-1896 לא נחלו הצלחה. מערכת הבחירות האחרונה שלו, ב-1902, הייתה ניסיון בלתי מוצלח לזכות במועמדות המפלגה למושב של איווה בבית הנבחרים של ארצות הברית.

==שנותיו האחרונות==
לאחר פרישתו, עבר בויס ללונג ביץ', קליפורניה. היה זה יעד פופולרי של תושבי איווה באותה תקופה, ובויס היה פעיל באירועים חברתיים של עמיתיו יוצאי איווה בקליפורניה, השתתף במפגשי האיחוד של יוצאי איווה בלונג ביץ', ושימש כנשיא אגודת אנשי איווה בלונג ביץ'.

הוראס בויס נפטר בלונג ביץ' ב-4 באפריל 1923. הוא נטמן בבית הקברות אלמווד שבווטרלו.<ref></ref>

==קישורים חיצוניים==

* [http://uipress.lib.uiowa.edu/bdi/DetailsPage.aspx?id=39 הוראס בויס] במילון הביוגרפי של איווה 
* [https://politicalgraveyard.com/bio/boghos-boker.html#709.92.57 הוראס בויס] באתר The Political Graveyard 
* 

==הערות שוליים==

קטגוריה:מושלי איווה
קטגוריה:מושלי מדינות ארצות הברית מהמפלגה הדמוקרטית
קטגוריה:חברי בית המחוקקים המדינתי של ניו יורק
קטגוריה:מועמדים לנשיאות ארצות הברית ב-1892
קטגוריה:מועמדים לנשיאות ארצות הברית ב-1896
קטגוריה:עורכי דין אמריקאים במאה ה-19
קטגוריה:אמריקאים שנולדו ב-1827
קטגוריה:אמריקאים שנפטרו ב-1923
יצחק בנימין וולף

הרב יצחק בנימין וולף (נפטר בכ"ח בחשוון ה'תמ"ז, נובמבר 1686) היה רב יהודי־גרמני, שימש כרבן של לנדסברג, מחוז וערי המארק, ובהמשך העיר ברלין ומדינת , וכן סלוצק ואוליקה. נודע גם בספרו "נחלת בנימין". כונה בפי בני דורו: "ר' וואלף ב"ר ליפמאן".

== ביוגרפיה ==
נולד לרב אליעזר ליפמאן אשכנזי, למשפחה מיוחסת. אחיו רבי אברהם ברלין שימש כרבה של העיר ברלין. למד אצל רבי יצחק אב בית דין פוזנא, שהעריכו באופן מיוחד.

שימש כרבה של לנדסברג על הלך בדרום מערב בוואריה שבגרמניה, מחוז וערי המארק, והחל מאביב ה'תמ"ה (1685) כרבה של ברלין ומדינת . לאחר מכן, כיהן ברבנות בפולין בסלוצק, ובאוליקה בווהלין. בין תלמידיו: הרב דוד אופנהיים מפראג.

על ספרו נחלת בנימין – ביאור על מצוות עשה ומצוות לא תעשה – שהוציא לאור בצעירותו (אמסטרדם ה'תמ"ב),<ref></ref> כתב החיד"א כי "מספר זה נראה כי גדול כוח בקיאותו והשערתו" (שם הגדולים, מערכת ספרים ט, כו), אולם הוסיף כי יש המבקרים את הקדמת הספר. רבי יאיר חיים בכרך (מחבר שו"ת חוות יאיר) שיבח את הספר וכתב עליו: "עיני ראו ולא זר את גדלו וידו החזקה, מעשה תקפו וגבורתו בספרו הגדול והנורא". הספר צוטט בחיבורים שונים,<ref>ראו לדוגמה: הרב יחיאל היילפרין, ספר הליקוטים א, ירושלים תשס"ו, מבוא עמ' 27; ועוד על הספר מאת הרב יוסף מורדוך, בתוך: מן הגנזים, כרך ז, תשע"ו, עמ' קמח</ref> ונדפס בשנית בהוסיאטין בשנת ה'תרס"ז.<ref></ref>

ספר נוסף שהדפיס הוא חידושי רבי יצחק בנימין וואלף על מסכת בבא מציעא (פרנקפורט על האודר ה'תמ"ו).

הרב וולף נפטר בצעירותו ביום כ"ח בחשוון ה'תמ"ז (נובמבר 1686) ונטמן בסלוצק לצד שמאל של הרב הקודם לו בסלוצק ר' נחום קצנלנבוגן.

=== משפחתו ===
נישא לאסתר (נפטרה בכ"ב בטבת ה'תנ"ד). בניו הם ר' אליעזר ליפמן אב"ד העיר קובלנץ, ר' אהרן אב"ד הערים ברלין ופרנקפורט על האודר (נפטר בא' באב ה'תפ"א), וכן בן נוסף בשם ישראל חיים שנפטר על פניו. בתו הינדה נישאה לרב יחיאל מיכל חסיד רבה של ברלין. בת נוספת, בילה, נישאה לר' יוסף מאיר שאף הוא שימש ברבנות. אחיו היה יהודי החצר יוסט ליבמן, שעזר לו כלכלית בהדפסת ספרו.

== לקריאה נוספת ==
* אליעזר לאנדסהוט, תולדות אנשי השם, ברלין ה'תרמ"ד, עמ' 1–4
* שו"ת נשאל דוד לרב דוד אופנהיים (תלמידו), מהדורת מכון חתם סופר בעריכת יצחק דוב פעלד, ירושלים תשל"ה, מפתח השמות עמ' רנא-רנב

== הערות שוליים ==

קטגוריה:רבנים גרמנים
קטגוריה:נפטרים ב-1686
קטגוריה:מחברי ספרות תורנית
נקודת ניקופול

נקודת ניקופול (באנגלית: Nikopol Point; בבולגרית: нос Никопол) היא לשון יבשה שאינה מכוסה שלג בחודשי הקיץ האנטארקטי, בחוף הדרומי של חצי האי ביירז, באי ליווינגסטון באיי שטלנד הדרומיים, שבאנטארקטיקה.

לשון היבשה בולטת לאורך 650 מטרים מהאי לתוך מצר ברנספילד.

לשון היבשה מתחברת באמצעות שרטון אל סלע ויאטור שמדרום לה.

נקודת ניקופול ממוקמת ממערב לקצה של חופי סאות' (החופים הדרומיים) שבחצי האי ביירז;

נקודות ניקופול ממוקמת 4.57 קילומטרים ממזרח לנקודת דבילז;

נקודות ניקופול ממוקמת 1.22 קילומטרים מזרחית - דרומית-מזרחית לגבעת סילר;

נקודות ניקופול ממוקמת 4.21 קילומטרים מערבית - דרומית-מערבית מנקודת דומטה.

== היסטוריה ==
=== גילוי ומיפוי הנקודה ===

בתחילת המאה ה-19 ציידי כלבי ים הגיעו לאזור הנקודה, ובנו מבני מגורים דרומי לגבעת סילר.

הנקודה מופתה לראשונה על ידי סוקרים בריטיים בשנת 1968, ולאחר מכן על ידי סוקרים צ'יליאניים בשנת 1971, סוקרים ארגנטינאים בשנת 1980, סוקרים ספרדים בשנת 1992, וסוקרים בולגריים בשנת 2005 ובשנת 2009.

=== מקור השם ===

הנקודה נקראת על שם העיירה ניקופול שבבולגריה.

השם אומץ רשמית ב-4 בנובמבר 2005.

=== תחנת המחקר ===

תחנת המחקר הספרדית מחנה ביירז (Camp Byers),החלה לפעול בסמוך לנקודת ניקופול החל מעונת המחקר (הקיץ האנטארקטי) 2001–2002, ובמשך עונות המחקר שלאחר מכן.

== לקריאה נוספת ==


* [http://apcbg.org/gazet-bg.pdf הגאזט האנטארקטי הבולגרי] 


<div class="mw-content-ltr">• Ivanov, Lyubomir. (2015), [https://www.researchgate.net/publication/318420186_General_Geography_and_History_of_Livingston_Island General Geography and History of Livingston Island], P 14</div>

== קישורים חיצוניים ==
* [https://data.aad.gov.au/aadc/gaz/scar/search_names_action.cfm?search_text=17988&feature_type_code=0&country_id=0&relic_options=include_relics&north=-45.0&south=-90.0&west=-180.0&east=180.0&search_near=&radius=0.5&gazetteers=SCAR נקודת ניקופול] באתר הגאזט האנטארקטי המשווה SCAR של ממשלת אוסטרליה
* [https://copernix.io/#?where=-61.10607405828858,-62.672638141759414,15&?query=&?map_type=hybrid תצלום לוויין של אזור הנקודה, תוך סימון אתרים נוספים באזור] באתר copernix
* [https://mapcarta.com/25605692 מפת אזור נקודת ניקופול]
* [https://www.marineregions.org/gazetteer.php?p=details&id=14492 נקודת ניקופול] באתר marineregions
* [https://www.mindat.org/feature-6630007.html נקודת ניקופול] באתר mindat

== הערות שוליים ==

ניקופול
ניקופול
יעל צין

יעל צין (נולדה ב-14 באוגוסט 1994) היא עיתונאית ואשת תקשורת חרדית ישראלית, מגישה לצד בעלה תוכנית זוגית ברדיו גלי ישראל 94fm בשם "מתחילים שבוע טוב" ובאתר כיכר השבת ובעכשיו 14.

==ביוגרפיה==
צין נולדה למשפחת עולים חרדית מיוהנסבורג. למדה בסמינר "בית בינה" בירושלים, והשלימה לימודי י"ג-י"ד בתקשורת חזותית והוראה ממכללת אופקים. בין השנים 2014–2019 שימשה כמורה במסגרת תוכנית אמירים ללמידה מחוננת.

בשנת 2020 הגישה את תוכנית הרשת "הנבחרת בכיכר" באתר כיכר השבת. ב-2021 הגישה את התוכנית "שבוע טוב עם יקי ויעל" בערוץ 20, לצד יקי רייסנר. לעיתים משמשת כפרשנית אורחת לענייני חרדים בערוץ 12 ובכאן 11. בנוסף, היא מגישה פודקאסט בשם "נשימה" של פרויקט "צמאה" לצד ברכה שילת. ב-2022 השתתפה בעונה השישית של תוכנית המציאות "בואו לאכול איתי".

במהלך מתקפת הפתע של חמאס על ישראל, הפיצה תיאוריות קונספירציה לפיהן "מרגלים מבפנים" שיתפו פעולה עם חמאס וסייעו להצלחת המתקפה. יום לאחר מכן הפיצה תמונה של אהוד ברק בשדה התעופה באופן שיצר מצג שווא כאילו הוא עוזב את הארץ בעקבות המתקפה, למרות שלא עזב את הארץ. בעקבות הפצת המידע השקרי ספגה צין ביקורת נרחבת מעיתונאים, פוליטיקאים ואחרים. צין מחקה את הציוץ, אך הוא כבר הופץ ברשתות החברתיות כתעמולה של ארגון הטרור חמאס, בין השאר בחשבון הטלגרם שלו, כעדות לכאורה לכך שברק נטש את ישראל.

== חיים אישיים ==
צין נשואה ליצחק ואם לארבעה ילדים. מתגוררת בקריית יערים.

==קישורים חיצוניים==
* 

* 
* 
* 
* [https://www.gly.co.il/program?id=3139 שלוש עם יעל צין], באתר רדיו גלי ישראל
* 

==הערות שוליים==

קטגוריה:נשות תקשורת ישראליות
קטגוריה:עיתונאיות חרדיות ישראליות
קטגוריה:מנחות טלוויזיה ישראליות
קטגוריה:סגל ערוץ 20
קטגוריה:ביתר עילית: אישים
קטגוריה:קריית יערים: אישים
קטגוריה:אנשי תקשורת ישראלים
קטגוריה:עיתונאים חרדים ישראלים
קטגוריה:מנחי טלוויזיה ישראלים
קטגוריה:משתתפי בואו לאכול איתי (ישראל)
קטגוריה:ישראליות שנולדו ב-1994
קטגוריה:ישראלים שנולדו ב-1994
פלגת הארמייה פרטר-פיקו

פלגת הארמייה פרטר-פיקו (בגרמנית: Armeeabteilung Fretter-Pico) הייתה פלגת ארמייה של הוורמאכט, שפעלה במהלך קרב סטלינגרד באזור נהר דון.

==היסטוריה==
לאחר שהצבא האדום פתח ב"מבצע אורנוס", כותרו הארמייה השישית וחלק מארמיית הפאנצר הרביעית באזור העיר סטלינגרד. כדי להתמודד עם המצב, הוחלט במטכ"ל הגרמני ב-22 בנובמבר 1942, על הקמת קבוצת ארמיות דון. במקביל, הוחלט על הקמת "פלגת ארמייה" (Armeeabteilung) מכוחות העתודה שהוזרמו אל אזור הדון, על בסיס המפקדה והיחידות של הקורפוס ה-30. "פלגה" היא יחידה צבאית בגודל בלתי קבוע שהורכבה לשם ביצוע משימה מיוחדת. "פלגת הארמייה הולידט", הוקמה ב-23 בדצמבר 1942 בפיקודו של מקסימיליאן פרטר-פיקו. תפקידה העיקרי היה לסגור את הפער בין קבוצת ארמיות דון לקבוצת ארמיות B.

פלגת הארמייה פרטר-פיקו לחמה במהלך קרב סטלינגרד בניסיון לחלץ את הארמייה השישית המכותרת. היא פורקה ב-3 בינואר 1943, יום לאחר כניעת שרידי הארמייה השישית בסטלינגרד, ושולבה בארמיית הפאנצר הראשונה.

==קישורים חיצוניים==
* [https://www.lexikon-der-wehrmacht.de/Gliederungen/ArmeeAbteilung/ArmeeAbtFretterPico-R.htm פלגת הארמייה פרטר-פיקו] באתר lexikon-der-wehrmacht 

קטגוריה:ארמיות הוורמאכט
קטגוריה:קרב סטלינגרד
מקש End

מקש End () הוא מקש מקלדת, המשמש למטרה ההפוכה ממקש Home, ומוביל לתחתית דף אינטרנט או עמוד במחשב באופן כללי. במערכות הפעלה מסוימות, משגר את סמן הטקסט לסוף המשפט שהוא מורה. במקלדות קטנות בהן אין את המקש , ניתן ללחוץ על שילוב המקשים +.

== Microsoft Windows ==
בתוכנות במחשבים מודרניים של Windows, מקש ה מוביל את סמן הטקסט לסוף המשפט שהוא מורה. כאשר סמן הטקסט מורה על טקסט שלא ניתן לערוך אותו, מקש ה יוביל לתחתית הדף.

בנוסף לכך, ניתן לסמן טקסט שבא אחרי סמן הטקסט בעזרת שילוב המקשים +.

== macOS ==
ברוב תוכנות macOS, המקש פועל בצורה שונה ממה שהוא פועל במערכות הפעלה אחרות. כאשר לוחצים על המקש, הוא יוביל לתחתית הדף, אך סמן הטקסט לא ישנה את מיקומו כלל.<ref></ref> במקלדות macOS שאין את המקש , ניתן ללחוץ על שילוב המקשים +. בשביל לעשות את הפעולה שניתן לעשות ב-Windows (לשגר את סמן הטקסט לסוף המשפט שהסמן מורה), ניתן ללחוץ על שילוב המקשים +.<ref></ref>

== לינוקס ==
בלינוקס, המקש עושה את אותם הפעולות שהוא עושה בווינדוס, הוא משגר את סמן הטקסט לסוף המשפט שהוא מורה ומוביל לתחתית מסמך או עמוד באינטרנט. בנוסף לכך, כמו בווינדוס, ניתן לסמן טקסט שבא אחרי סמן הטקסט אם לוחצים על בו-זמנית.

== הערות שוליים ==

קטגוריה:מקשים
ג'ורג' פאודל-פיליפס

סר ג'ורג' פאודל-פיליפס (אנגלית: George Faudel-Phillips; 1922 - 1840) היה איש ציבור יהודי בריטי, בן למשפחת אצולה יהודית בריטית, בעל תואר ברונט, כיהן בתפקיד של הלורד ראש העיר של לונדון (Lord Mayor of London), ולפני כן כשריף של לונדון ושריף הגבוה של מחוז לונדון.

==ביוגרפיה==
נולד בלונדון, בנו השני של סר בנג'מין סמואל פיליפס (Benjamin Samuel Phillips). את שמו "פאודל" הוא צירף מדודו מצד אמו. התחנך בבית הספר האוניברסיטאי בלונדון, והשלים את לימודיו בברלין ובפריז. לאחר מכן הצטרף לעסקי אביו. בשנת 1867 נישא להלן, בתו של ג'וזף מוזס לוי, הבעלים של ה"דיילי הטלגרף", ואחותו של סר אדוארד לוסון, שירש את בעלות העיתון. 

אביו בנג'מין סמואל כיהן כראש עיריית לונדון בין 1865 ל-1866. בשנים 1884-1885 כיהן ג'ורג' פאודל-פיליפס כשריף של לונדון ומידלקסס (Middlesex). בשנת 1894 מונה לראש "Honorable Irish Society". בשנה שלאחר מכן הוא התמנה לשריף הגבוה (high sheriff) של מחוז לונדון, ובשנת 1896 הוא התמנה לראש העיר של לונדון. 

כשופט ראשי ("Chief magistrate") של העיר, פאודל-פיליפס קיבל את המלכה ויקטוריה בטמפל בר לרגל טקס ההודיה של היובל שהתקיים בקתדרלת סנט פול, ולאחר מכן במעונו הרשמי בבית האחוזה. שנת כהונתו הייתה שנה של פילנתרופיה יוצאת דופן. הוא גייס כספים שהסתכמו ב-1,000,000 ליש"ט להקלה על הרעב בהודו ולמטרות צדקה אחרות. הוא זכה למספר תוארי כבוד בתום כהונתו, ובהם: ברונט. כאות הוקרה על שירותיו להודו, קיבל את הצלב הגדול של האימפריה ההודית. הוא קיבל גם עיטורים זרים רבים. 

סר ג'ורג' פאודל-פיליפס שירת את הקהילה היהודית כנשיא בית היתומים היהודי ונשיא החברה לסיוע לעיוורים יהודים בלונדון. 

בנו הוא סר ליאונל לוסון פאודל-פיליפס (Sir Lionel Lawson Faudel Faudel-Phillips). נכדות נינו הן האחיות פופי וקארה דלווין.

==קישורים חיצוניים==

* [https://jewishencyclopedia.com/articles/6039-faudel-phillips-sir-george-bart FAUDEL-PHILLIPS, SIR GEORGE, BART], The Jewish Encyclopedia

קטגוריה:לונדון: אישים
קטגוריה:יהודים בריטים
קטגוריה:הלורד ראש העיר של לונדון
קטגוריה:בריטים שנולדו ב-1840
קטגוריה:בריטים שנפטרו ב-1922
Yahoo! Finance

יאהו פיננסים (באנגלית: Yahoo! Finance) הוא אחד מאתרי הכלכלה המובילים בעולם.<ref></ref> הוא מספק חדשות פיננסי<nowiki/>ות, נתונים ופרשנות כלכלית כולל שערי מניות, הודעות לעיתונות, דוחות כספיים ותוכן מקורי. הוא מציע גם כלים מקוונים להתנהלות כספית אישית.

== פופולריות ==
האתר מדורג במקום במקום ה-21 בעולם.<ref></ref>

בינואר 2014, יאהו פיננסים נבחר לאתר המועדף ביותר על ידי מצביעי המפלגה הרפובליקנית בני 18 ומעלה עם הכנסה שנתית של יותר מ-100,000$ למשק בית, על ידי ארגון התקשורת השמרני Newsmax, בהתבסס על מספר הצופים שעוקבים אחר יאהו באמצעות שירות המחקר Metrix Plan של comScore.

== קישורים חיצוניים ==

* 
* 

==הערות שוליים==

קטגוריה:אתרי כלכלה
קטגוריה:Yahoo!
דיק ברליין

דיק לודווייק ברליין (בהולנדית: Dick Lodewijk Berlijn; נולד ב-18 במרץ 1950) הוא גנרל הולנדי בדימוס, אשר שימש כראש ההגנה (מקביל לרמטכ"ל) של צבא הולנד בשנים 2004–2008.

==ביוגרפיה==
ברליין נולד באמסטרדם ב-18 במרץ 1950. ב-1969 הוא נרשם ללימודים באקדמיה הצבאית המלכותית ההולנדית בברדה, וב-1973 התגייס לחיל האוויר המלכותי ההולנדי. הוא עבר הכשרת טייס בסיסית בקנדה ולאחר מכן חזר להולנד ועבר הכשרה כטייס נורת'רופ F-5. ב-1976 עבר הסבה למטוס F-104 סטארפייטר. הוא שרת בכוח המשימה באורוזגאן וביוניפי"ל. בין 1989–1991 למד במכללת הסגל של חיל האוויר ולאחר מכן שימש כראש מדור המבצעים וההדרכה בחיל האוויר. ב-1993 הוא מונה למפקד טייסת F-16. ב-1994 הוא מונה לראש אגף המבצעים בחיל האוויר. בנובמבר 1998 הוא הועלה לדרגת גנרל-מיור ומונה למפקד חיל האוויר הטקטי.

ב-24 במרץ 2000 הוא מונה למפקד חיל האוויר ההולנדי, וב-24 ביוני 2004 מונה לראש מטה ההגנה (מקביל לרמטכ"ל) והועלה לדרגת גנרל. ב-5 בספטמבר 2005 שונה שם התפקיד ל"ראש ההגנה". ב-17 באפריל 2008 הוא פרש מהצבא והתפקיד הועבר לפטר ואן אום.

==קישורים חיצוניים==

* [https://www.nato.int/cv/chod/nl/berlijn-e.htm דיק ברליין] באתר נאט"ו

קטגוריה:מפקדי צבאות סדירים בעת החדשה: אישים
קטגוריה:ראש ההגנה (הולנד)
קטגוריה:גנרלים הולנדים
קטגוריה:טייסים צבאיים
קטגוריה:קצינים בלגיון הכבוד
קטגוריה:הולנדים מעוטרי אות לגיון ההצטיינות
קטגוריה:הולנדים שנולדו ב-1950
הדיוויזיה ה-306 (ורמאכט)

הדיוויזיה ה-306 הייתה דיוויזיה של הוורמכאט במהלך מלחמת העולם השנייה.

== היסטוריה ==
דיוויזיית הרגלים ה-306 הוקמה ב-15 בנובמבר 1940 כדיוויזיה סטטית כחלק מגל הגיוס ה-13 באזור האם. מאגר הגיוס הראשוני של הדיוויזיה הגיע משליש כל אחת מדיוויזיות הרגלים ה-86 וה-291, וכן מגדוד גיוס השדה 129.<ref name=":0"></ref> המפקד הראשון של דיוויזיית הרגלים ה-306 היה הנס פון זומרפלד.<ref name=":1"></ref>

לאחר שהפריסה הושלמה במלואה עד מאי 1941, דיוויזיית הרגלים ה-306 שירתה בבלגיה הכבושה עד החורף של 1942/1943. ב-12 במרץ 1942, הדיוויזיה מסרה חלקים מכוח האדם שלה לדיוויזיית הרגלים ה-371 שהוקמה כחלק מגל הגיוס ה-19. ב-17 ביולי 1942, רגימנט הארטילריה ה-306 שלא היה שלם קודם לכן הושלם עם שלוש סוללות ארטילריה נוספות כדי להתכונן לפריסה הממשמשת ובאה בחזית המזרחית. ב-21 באוקטובר 1942 קיבלה דיוויזיית הרגלים 306 פקודות להפוך מחדש מדיוויזיה סטטית לדיוויזיית סער. הארגון מחדש בוצע בנובמבר.

ב-1 בנובמבר 1942 הוחלף מפקד הדיוייזיה בגאורג ניימן והיא הועברה לחזית המזרחית מאוחר יותר באותו החודש. ב-2 בנובמבר 1943 לחמה הדיוויזיה באזור שבין קרמנצ'וג לדנייפרופטרובסק בגדה המערבית של הדנייפר וספגה אבדות כבדות. הדיוויזיה זכתה לרענון מכוחות של הדיוויזיה ה-328 שפורקה, אולם הגדוד השלישי של כל אחד משלושת הרגימנטים של דיוויזיית הרגלים ה-306 פורקו כדי להקים את דיוויזיית הרגלים ה-353 שהוקמה באותה העת.

במהלך שנת 1943 כללו מפקדי הדיוויזיה של דיוויזיית הרגלים ה-306, בין היתר, את גאורג פייפר, תיאו-הלמוט ליב וקרל-אריק קהלר . ב-4 ביולי 1944, המחלקה הרביעית של רגימנט הארטילריה ה-306 (שסומנה רשמית כיחידה הרביעית של רגימנט הארטילריה ה-328) הוחלפה ביחידה השלישית של רגימנט הארטילריה ה-117 מדיוויזיית הרגלים ה-111. ב-24 ביולי 1944 הפכה קבוצת הדיוויזיה ה-328 לרגימנט הגרנדירים ה-549.<ref name=":0" />

באפריל 1944, הדיוויזיה נסוגה לגדה המערבית של הדניסטר. באוגוסט 1944, הדיוויזיה הושמדה ביום הראשון של מבצע יאשי-קישינב, בזמן ששירתה תחת קבוצת ארמיות דרום אוקראינה. היא פורקה רשמית ב-9 באוקטובר 1944.

== מפקדים ==
* הנס פון זומרפלד (15 בנובמבר 1940 - 1 בנובמבר 1942).
* גאורג ניימן (1 בנובמבר 1942 - נובמבר 1942).
* גרהרד מתיאס (נובמבר 1942 - 29 בינואר 1943).
* גאורג פייפר (29 בינואר 1943 - 21 בפברואר 1943).
* תיאו-הלמוט ליב (21 בפברואר 1943 - 30 במרץ 1943).
* קרל-אריק קהלר (30 במרץ 1943 - 1 בינואר 1944).
* קרל באר (1 בינואר 1944 - 13 בינואר 1944).
* קרל-אריק קהלר (13 בינואר 1944 - 20 באפריל 1944).

==קישורים חיצוניים==
* [http://www.lexikon-der-wehrmacht.de/Gliederungen/Infanteriedivisionen/306ID-R.htm אודות הדיוויזיה] באתר lexikon-der-wehrmacht 

== הערות שוליים ==

306
חדשות עסקים יהודיים

Jewish Business News הוא עיתון מקוון המתפרסם באנגלית, ומביא חדשות כלכליות הנוגעות לעסקים בבעלות או בניהול של אנשי עסקים יהודים ברחבי העולם. העיתון הושק בפברואר 2013. מייסדתו, המנכ"לית והעורכת הראשית שלו היא סימה אלה, ששימשה בעבר כעיתונאית בעיתון הישראלי ידיעות אחרונות.

מידע מהאתר מצוטט לעיתים קרובות על ידי אתרי חדשות אחרים.<ref></ref>

==קישורים חיצוניים==
* 
* 

== הערות שוליים ==

קטגוריה:אתרי כלכלה
קטגוריה:עיתונות יהודית
תמ"א 23

תוכנית מתאר ארצית 23 או תמ"א 23 למסילות הברזל, עוסקת בהתווית רשת המסילות הארצית ושריון עתודות קרקע לבניית מסילות נוספות בעתיד.

התכנית אושרה בהחלטת ממשלה 1675 ב-15 ביוני 1986.

== מטרות התכנית ==
התכנית נועדה להתוות את רשת מסילות הברזל הארצית, וכן לקבוע כללים הנוגעים לעריכת תוכניות למסילות ברזל, בנוסף עוסקת התכנית במניעת מפגעים ושמירת הנוף, הגדרת ותחימת סטיות מותרות, וניצול יעיל של קרקע על-ידי איחוד של מערכות תשתיות.

== עיקרי נושאי הוראות התכנית ==
* מניעת מפגעים סביבתיים - רק לאחר שיינקטו הצעדים הדרושים לשיקום הנוף שנפגע כתוצאה מבניית המסילה, תורשה מסילת הברזל להתחיל בפעילותה.
* הגדרה של רוחב רצועה מתוכננת ומרחק בין קו הבניין וציר הרצועה המתוכננת - יתקיימו על פי תוכנית המיתאר המקומית או כפי שסומן בתוכנית מפורטת אחרת.
* לא יינתן היתר בנייה ברצועה המתוכננת ובתחום עד קו הבניין, מלבד מתקנים ספציפיים שכלולים בהגדרות התכנית.

== עדכון ושינויים ==
מיום אישור התכנית, נערכו שינויים רבים שנבעו מהצורך בעדכון והוספת תוואים חדשים לרשת מסילות הברזל הארצית.

בין השינויים שנעשו לטובת מערכת מסילות הברזל במחוז מרכז, דרום וצפון שונו המסילות הבאות:
* נמל תעופה בן-גוריון
* נתב"ג - ירושלים
* כרמיאל - קריית שמונה
* עירון חדרה - מזרח עפולה

לחלק מתוואי המסילה שאושרו במסגרת תמ"א 23, נערך תכנון מפורט במסגרת תוכניות לתשתית לאומית ותוכניות מחוזיות חלקיות. 

השינוי המהותי בהוראות התכנית חל בתמ"א 23 'שינוי מס' 9', והוא מתייחס להמרת הגדרות מסילות הברזל.<ref></ref>

== לקריאה נוספת ==
* [https://www.gov.il/he/departments/general/tama_23 פרטי התכנית באתר מינהל התכנון] 
* [https://apps.land.gov.il/IturTabotData/tma/%D7%AA%D7%9E%D7%90%2023/%D7%AA%D7%9E%D7%90%2023.pdf פרטי התכנית ברשות מקרקעי ישראל] 
* [https://land.gov.il/Planning/Pages/toch_MitarArzi.aspx תוכניות מתאר ארציות באתר רשות מקרקעי ישראל, כולל הוראות, תשריטים ושינויים]

==הערות שוליים==

קטגוריה:ישראל: תוכניות מתאר ארציות
קטגוריה:ישראל: רכבות